 NA FRIDAH OKACHI MWANAMUME aliyebakwa anahitaji kujifunga leso ili kuzuia kufuta ushahidi kabla ya kufanyiwa vipimo hospitalini, kimeeleza kituo cha Gender Recovery and Violence. Daktari John Njuguna kutoka kituo hicho, aliieleza Taifa Leo kwamba unyevunyevu unaopatikana kwenye uume ndio hufanyiwa  vipimo. Alisema kuwa wakati uume huingiana na sehemu za siri za mwanamke, unyevu huo hujificha kwenye ngozi ya uume. Alieleza changamoto huwepo wakati wanaume wanaobakwa hufika kwenye kituo hicho wakiwa wamepanguza ushahidi bila kufahamu kwa kuvalia nguo. “Kuna ile ngozi ya uume ambayo unyevu huo hujificha. Hiyo ndiyo inatumia kuthibitisha ubakaji.  Wakati mwingine wanaume wanaobakwa huja wakiwa wamevalia mavazi ambayo hufuta ushahidi,” alieleza Dkt Njuguna. Kila mwezi, kituo cha Gender Recovery and Violence, kilicho jijini Nairobi, hupokea  kati ya visa vitatu hadi vitano vya wanaume wanaoripoti kubakwa na wanawake. Wale hufika kwenye kituo hicho kuripoti huwa na zaidi ya umri wa miaka 24. Licha ya ushahidi kupotea kwa haraka, Dkt Njuguna alisema wanaume hao hufika wakiwa na matatizo ya kiakili na hatua ya kwanza huwa ni kupewa ushauri. “Wakija hapa huwa wako na wasiwasi; ukimwangalia unaona amejawa na hofu. Kuna wale wanaofika wakiwa na majeraha. Majeraha hayo hutokea kwa wale ambao huwakabili wabakaji wao,” akaongeza daktari huyo. Baada ya vipimo kufanywa, hatua ambayo hufuatwa ni kumpa mwathiriwa ripoti ili aweze kuipeleka kwenye kituo cha polisi kuripoti. Dkt Njuguna amewataka wanaume wanaodhulumiwa kingono kujifunga leso ili kulinda ushahidi.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  